ຫລາຍຮ້ອຍຄົນ ຍັງຫາຍສາບສູນ ຫຼັງຈາກເຮືອຫລົ້ມ ຢູ່ ພາກກາງຈີນ
​ເຮືອດາວຕາເວັນອອກ ຫລື Dongfangzhixing ​ທີ່ບັນທຸກຜູ້ໂດຍສານ 450 ຄົນ ແລ່ນອອກ​ຈາກ​ເມືອງ Nanjing ​ໄປ​ຫາ​ເມືອງ Chongqing ເວລາເກີດອຸ​ບັດ​ເຫດຫລົ້ມ ຢູ່ແມ່ນຳ້ຢັງຊີ.
ບັນດາໜ່ວຍກູ້ໄພ ຢູ່ພາກກາງປະເທດຈີນ ຍັງສືບຕໍ່ໃນວັນອັງ ຄານມື້ນີ້ເພື່ອຊອກຫາຜູ້ລອດຊີວິດມາໄດ້ ຫລັງຈາກເຮືອໂດຍ ສານທີ່ບັນທຸກ 450 ຄົນ ໄດ້ຫລົ້ມ ລະຫວ່າງທີ່ເກີດລົມພາຍຸ ຢູ່ ແມ່ນຳ້ຢັງຊີ ອົງການຂ່າວຊິນຫົວຂອງທາງການຈີນ ກ່າວວ່າ ແລະມີພຽງແຕ່ 15 ຄົນໄດ້ຖືກຊ່ວຍຊີວິດໄວ້ໄດ້ ແລະອີກຫ້າສົບໄດ້ຄົ້ນພົບມາ ຮອດປັດຈຸບັນນີ້ ລົມແຮງ ແລະ ຝົນຕົກໜັກໄດ້ເປັນອຸບປະສັກ ຂັດຂວາງຕໍ່ການຊອກຫາຄົນອຶ່ນໆ ສາມຊົບໄດ້ພົບເຫັນ ຢູ່ລຸ່ມແມ່ນຳ້ທີ່ Yueyang ໃນແຂວງ Hunan ປະມານ 50 ກິໂລແມັດຫ່າງຈາກບ່ອນເຮືອຫລົ້ມ ອີງຕາມໜັງສືພິມປະຊາຊົນລາຍວັນ ຜູ້ໂດຍສານຫລາຍຄົນເຊື່ອວ່າ ຍັງຕົກຄ້າງຢູ່ທາງໃນຂອງເຮືອ ພວກກູ້ໄພລາຍງານວ່່າ ໄດ້ຍິນສຽງຮ້ອງໃຫ້ຂໍຄວາມຊ່ວຍເຫລືອຈາກທາງຂອງເຮືອທີ່ຫລົ້ມ ອີງຕາມລາຍງານຂອງສື່ມວນຊົນທາງການຈີນ ທະຫານຫລາຍກວ່າ 1,000 ຄົນ ແລະ ເຮືອ 48 ລຳ ກຳລັງພົວພັນໃນການ ປະຕິບັດງານກູ້ໄພ ອີງຕາມໜັງສືພິມປະຊາຊົນລາຍວັນ ສາເຫດທີ່ຫາໃຫ້ເຮືອຫຼົ້ມຄັ້ງນີ້ຍັງບໍ່ເປັນທີ່ແຈ້ງຂາວເທື່ອ ເຮືອດາວຕາເວັນອອກ ຫລື  ແລ່ນອອກຈາກເມືອງ Nanjing ໄປຫາເມືອງ Chongqing ຢູ່ທາງພາກຕາເວັນຕົກສຽງໃຕ້ຂອງປະເທດຈີນແລະໄດ້ຫລົ້ມຢ່າງກະທັນຫັນ ໃນອັນທີ່ກ່າວກັນວ່າ ເປັນລົມຫົວກຸດຂະໜາດໃຫຍ່ ນາຍົກລັດຖະມົນຕີ Li Keqiang ກຳລັງຕິດຕາມເບິ່ງຄວາມພະຍາຍາມກູ້ໄພດ້ວຍຕົນເອງ ແລະໃນຕອນເຊົ້າວັນອັງຄານ ໄດ້ໄປເຖິງບ່ອນກູ້ໄພ ພ້ອມດ້ວຍ ຄະນະເຈົ້າໜ້າທີ່ຂອງສະພາປົກຄອງລັດ ອີງຕາມອົງການຂ່າວຊິນຫົວ ປະທານ ປະເທດ Xi Jinping ໄດ້ສັ່ງໃຫ້ ພະຍາຍາມກູ້ໄພ ‘ເຖິງທີ່ສຸດ” ເພື່ອ ຊ່ວຍຜູ້ໂດຍສານ ຊຶ່ງສ່ວນຫລາຍເຊື່ອວ່າມີອາຍຸລະຫວ່າງວ 50 ຫາ 80 ປີ ອີງຕາມສື່ມວນຊົນຂອງທາງການ ບັນດາຍາດຕິພີ່ນ້ອງຂອງຜູ້ຫາຍສາບ ສູນ ພາກັນລໍຖ້າຢ່າງກະວົນກະວາຍ ເພື່ອຮັບຟັງຂ່າວກ່ຽວກັບຄົນຮັກຂອງເຂົາເຈົ້າ ແລະຕ້ອງການຄຳຕອບຕໍ່ການພະຍາ ຍາມກູ້ໄພທີ່ເບິ່ງຄືວ່າເປັນໄປດ້ວຍຄວາມຊັກຊ້ານັ້ນ ທ່ານ Chen Guifu ທີ່ມີສະມາຊິກຄອບຄົວຫ້າຄົນ ຢູ່ໃນເຮືອ ກ່າວວ່າ “ມື້ເຊົ້ານີ້ພວກເຮົາເຫັນຢູ່ອິນເຕີແນັດ ເຮືອໄດ້ປີ້ນຂວ້ຳ ມັນເກີດຂື້ນໃນເວລາ 11 ໂມງ ຕອນແລງ ມື້ຄືນນີ້ ກ່ອນອື່ນພວກເຮົາພະຍາຍາມຕິດຕໍ່ຫາຄອບຄົວຂອງພວກເຮົາ ພວກເຮົາໂທຫາໝົດທຸກຄົນ ແຕ່ບໍ່ມີໃຜຕອບ ” ໂທລະພາບ CCTV ຂອງທາງການຈີນລາຍງານວ່າ ເຮືອທີ່ເປັນເຈົ້າຂອງໂດຍ ບໍລິສັດຂົນສົ່ງ Chongqing ຕາເວັນອອກ ທີ່ນຳພາການທ່ອງທ່ຽວຢູ່ໃນເຂດ ເຂື່ອນສາມໜ້າຜາ ກ່າວວ່າ ເຮືອລຳນີ້ ສາມາດບັນທຸກຜູ້ໂດຍສານ 534 ຄົນ